Reedel-laupäeval toimus Haanjamehe talus asutuse seminar - päev täis ettekandeid ning arutelusid, seejärel väike lõõgastus. Koht oli üsna mõnus - ainsaks silma riivavaks asjaoluks oli hoovi kõledus, mis tundub enamike turismitalude puhul tavaline olevat - ei peenraid, ei põõsaid. Kindlasti tugevdas seda muljet üldine hallus (tol päeval sadas maha minu jaoks selle aasta esimene lumi, mis kohe ka sulas), teisalt on peenarde puudumisele ka väga pragmaatiline põhjendus - ma olen üsna kindel, et erinevate ürituste raames sinna saabuvad inimesed ei ole hilisel tunnil eriti tähelepanelikud ning seetõttu tuleks peenraid üsna tihti uute lilletaimedega täita.